Tá

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. november 14-i rendes ülésére**

# Energiamegtakarítási intézkedésekkel kapcsolatos helyzetjelentés

**A napirendet tárgyaló ülés dátuma**: **2022.11.14.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:-**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:--**

**4. Tényállás bemutatása:** rak drasztikus emelkedése miatti önkormányzatiemelkedése miatti

A kedvezőtlen gazdasági környezeti változások, valamint az elhúzódó orosz-ukrán háború miatt drasztikusan emelkedtek az energiaárak Európában, energiaválság alakult ki, Magyarország Kormánya energia-veszélyhelyzetet és hirdetett ki és veszélyhelyzeti rendeleti kormányzást vezetett be.

2022. augusztus 1-től megváltozott az egyetemes földgáz- és villamosenergiaszolgáltatás igénybevételére jogosult ügyfelek köre. **2022. július 4-én az önkormányzatok kikerültek a rezsicsökkentés hatálya alól. Az** önkormányzatok, illetve intézményeik ettől az időponttól nem jogosultak egyetemes szolgáltatásra, ugyanakkor 2022. december 31-ig az egyetemes szolgáltatásnál magasabb, de a piaci árnál jóval alacsonyabb áron az energiaszolgáltatásuk folytatólagos a végső menedékes szolgáltatás keretében.

**Az energiaárak drasztikus emelkedése szükségessé tette az önkormányzatok számára, hogy a megnövekedett működési költségeik csökkentésére megfelelő módszereket találjanak. Az intézkedések** egy részéhez elegendő az eddigi gyakorlatok kis mértékű átalakítása szemléletformálást igénylő beavatkozásokkal, más részéhez viszont nehéz döntéseket kell meghozni, amelyek során új intézkedések bevezetése elkerülhetetlenné válik

Az önkormányzat legfontosabb célja: a település működőképességének fenntartása, a kötelező önkormányzati feladatok ellátásának folyamatos biztosítása a humán erőforrások megtartásával.

A kötelező feladatellátás terén is van lehetőség olyan átstrukturálásokra, amelyek során az energiafelhasználás terén csökkentéseket tudunk elérni, amelyek a rezsiköltségek kifizetésében megtakarításokat eredményeznek, miközben a feladatellátás biztosított marad.

# Az önkormányzat és intézményei költségvetési stabilitásának megőrzése érdekében elkerülhetetlen az Önkormányzati ingatlanok energiafelhasználásának szükségesség-arányosság szerinti csökkentése is

Önkormányzatunk már a nyári hónapokban megkezdte a település energiafelhasználás racionalizálásával, az áremelések kedvezőtlen hatásainak mérséklésével, kezelésével kapcsolatban a tavalyi és az idei évre ismert energiafelhasználási adatok feldolgozását, kiértékelését.

Már ebben a fázisban javaslatokat kértünk az intézmények vezetőitől az energiafelhasználás racionalizálására vonatkozóan.

A veszélyhelyzet ideje alatt az egyetemes szolgáltatásra jogosultak körének meghatározásáról szóló 217/2022. (VI.17.) Korm. rendelet alapján a helyi önkormányzatok a villamos energia és a földgáz energia szolgáltatás egyetemes szolgáltatási köréből augusztus 1-jével kikerültek.

**Azok a fogyasztók, akik nem jogosultak augusztus 1-jétől az egyetemes szolgáltatásra, azoknak július 1-ig nyilatkozatot kellett tenniük, annak érdekében, hogy a végső menedékes jogintézmény keretében folytatólagos maradhasson számukra az energiaszolgáltatás**. Az energiadíjak a végső menedékes státusz mellett is jelentős mértékben nőttek. A menedékes intézmény dec. 31-ig él.

Január 1-től nem ismert, hogy a végső menedékes intézmény megszűnését követően, hogy fognak a rezsidíjak alakulni.

Az országgyűlési képviselő november 3-i tájékoztatása alapján továbbra sincs információ arra vonatkozóan, hogy január 1-től meghosszabbításra kerül-e a menedékes jogintézmény rendszere.

Nem rendelkezünk továbbra információval arról sem, hogy a kis önkormányzatok bármi módon kompenzálva lesznek a megnövekedett rezsiköltségek okán.

Az önkormányzatok ezzel szemben 2022. november 30. napjáig kötelesek a szolgáltatót írásban tájékoztatni, amennyiben a földgázellátásukat más földgázkereskedővel kívánják biztosítani január 1-től. Amennyiben a Felhasználó tájékoztatási kötelezettségét ezen határidőig elmulasztja földgázellátási jogviszony jön létre a szolgáltatóval. Ennek a jogviszonynak a tartalma, a szerződéses feltételek, energia árak mértéke egyenlőre nem ismert.

Ebben a bizonytalan helyzetben az önkormányzatnak meg kell vizsgálnia, hogy az energia beszerzés tárgyában milyen lépéseket tud tenni.

Milyen lehetőségek vannak, marad a jelenlegi szolgáltatónál és január 1-től egy egyenlőre nem ismert feltételekkel jut hozzá az energiához, vagy az energia beszerzésre pályázatot ( közbeszerzést ) folytat le.

Az elszabaduló rezsiárak önkormányzatokat érintő negatív hatásainak enyhítése érdekében megteendő kormányzati intézkedések érdekében a Kormány az önkormányzatokkal folytatandó tárgyalások eljárásrendjét a 1473/2022. (X.5.) Korm. határozatban szabályozta le.

A Kormányhatározatban elfogadott eljárásrend szerint az önkormányzat részéről olyan menedzsmentterv készítése és a kijelölt miniszteri biztoshoz történő benyújtása szükséges, amelyben az önkormányzat bemutatja, hogy

* mit tesznek a megemelkedett működési költségek fedezetének biztosításáért;
* hogyan tervezik a költségeiket csökkenteni;
* miként fogják felélni a tartalékaikat;

# a vagyonértékesítés terén milyen intézkedéseket terveznek.

A kormányhatározat alapján ismételt egyeztetést tartottunk az intézmények vezetővel. A Polgármesteri Hivatal által összeállított és a képviselő-testület által az október 10-i ülésén megtárgyalt és elfogadott intézkedési tervben intézményenként kerültek meghatározásra az egyes takarékossági intézkedések.

# A képviselő-testület által elfogadott intézkedési terv alapján a mai napig az alábbi intézkedések valósultak meg:

# A Polgármesteri Hivatal két épülete november 1.napjával egy épületbe költözött, a Fő utca 33. szám alatti épületben csak temperáló fűtés történik, a Petőfi u.1. számú épületben 20 fokos hőmérséklet lesz biztosítva.

# A Képviselő-testület rendes és rendkívüli üléseit a Kodolányi János Közösségi Házban vagy a Polgármesteri Hivatal ebédlő helyiségében fogja megtartani.

# A Polgármesteri Hivatal működésében az épület üzemeltetésével összefüggő egyéb apróbb energiamegtakarítási folyamatok kerültek bevezetésre pl. helyiségek megvilágítása, elektromos eszközök használata.

# A közvilágítási hálózathoz kapcsolódó energiamegtakarítási intézkedés keretében a hosszabb égési idejű budapesti rendszerről visszaállunk a rövidebb égési idejű közvilágítási rendszerre, ezzel napi szinten kettő órával rövidebb égési idejű közvilágítás biztosított.

# Az önkormányzat felülvizsgálja a

# A Telki Zöldmanó Óvoda intézményvezetője által összeállításra került a Harangvirág utcai és Tengelice utcai épület összevonásának pedagógiai és technikai megvalósítására vonatkozó intézkedési terv, mely a szülői szervezet részére is bemutatásra került. Az intézkedési tervben megfogalmazottak szerint, fenntartói döntés alapján előreláthatólag január 9-től kerülhetne sor az összevonás megvalósítására. Az összevonás, mely nem jár a meglévő csoportok megbontásával előre rögzített eljárásrend szerint fog megtörténni.

# Az épület üzemeltetésével összefüggő egyéb apróbb energiamegtakarítási folyamatok kerültek bevezetésre pl. helyiségek megvilágítása, elektromos eszközök használata, melegvíz hőmérséklet csökkentése.

# A Kodolányi János Közösségi Ház és könyvtár tekintetében december 18. napjától az intézmény egy hónapra teljesen bezár. Január 18. napjától az intézmény dolgozói részben home office-ban látják el feladatukat, részben a Polgármesteri Hivatal épületében történik a munkavégzés, a könyvtár nyitvatartási ideje rövidebb lesz.

# Az Egészségház fűtési hőmérséklete 20 fokban került meghatározásra. Mivel a külső hőmérséklet november 2-ig ezt nem tette szükségessé, így a fűtés eddig még nem került bekapcsolásra.

# Az épület külső parkoló világítása este 20.00 óra után kikapcsolásra kerül. Egészségház esetében tervezetten tömbösített rendelési idő kerül kialakításra.

# A Sportcsarnok fűtési hőmérséklete 16 fokban került beállításra. Mivel a külső hőmérséklet november 4-ig ezt nem tette szükségessé, így a fűtés még nem került bekapcsolásra.

# Az épület üzemeltetésével összefüggő egyéb apróbb energiamegtakarítási folyamatok kerültek bevezetésre pl. helyiségek megvilágítása, melegvíz hőmérséklet csökkentése.

# Az intézkedési tervben megfogalmazott további intézkedések bevezetésére a mai napig még nem volt szükség, azok bevezetése az aktuális helyzet alapján fog sor kerülni.

# Telki, 2022. november 3.

#

#  Deltai Károly

#  polgármester

**Határozati javaslat**

**Telki község Önkormányzat Képviselő-testülete
…/2022. (XI. ) Öh. sz. határozata**

# Energiamegtakarítási intézkedésekkel kapcsolatos helyzetjelentés

# A képviselő-testület úgy határozott, hogy az energetikai intézkedésekkel kapcsolatos helyzetjelentést tudomásul veszi.

# Határidő: azonnal

# Felelős: polgármester